ประกาศกระทรวงการคลังเรื่องลักษณะ สี และขนาดธนบัตรชนิดราคา๕๐๐ บาท แบบใหม่ ที่จะนำออกใช้[๑] ด้วยธนาคารแห่งประเทศไทยจะนำธนบัตรชนิดราคา ๕๐๐ บาท แบบใหม่ ออกใช้รัฐมนตรีว่าการกระทรวงการคลัง อาศัยอำนาจตามความในมาตรา ๑๔ วรรค ๒แห่งพระราชบัญญัติเงินตรา พ.ศ. ๒๕๐๑ จึงประกาศลักษณะ สี และขนาดของธนบัตร ชนิดราคา๕๐๐ บาท แบบใหม่ ดังต่อไปนี้๑. ลักษณะและสีก. ด้านหน้าตอนกลางเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันในฉลองพระองค์ครุยมหาจักรีบรมราชวงศ์พิมพ์ด้วยสีม่วงเข้ม ด้านขวาของพระบรมฉายาสาทิสลักษณ์มีแถวตัวเลขอารบิก 500 ขนาดจิ๋วสีม่วงเข้มอ่านได้ชัดเจนโดยใช้แว่นขยาย ด้านล่างมีหมวดอักษรโรมันและเลขหมายอารบิกสีแดงพิมพ์บนแถวตัวเลขอารบิก 500ขนาดจิ๋วสีม่วงอ่อนและสีม่วงเรียงติดต่อกันในแนวเฉียง อ่านได้ชัดเจนโดยใช้แว่นขยายและลายพันธุ์พฤกษาสีม่วงอ่อน สีม่วง และสีน้ำตาลอ่อนตอนกลางเบื้องซ้าย ด้านบนมีรูปพระครุฑพ่าห์สีม่วงเข้มถัดลงมามีข้อความ รัฐบาลไทย ธนบัตรเป็นเงินที่ชำระหนี้ได้ตามกฎหมายและตัวเลขไทย ๕๐๐ทั้งหมดพิมพ์ด้วยสีม่วงเข้ม ถัดลงมามีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำ อยู่เหนือข้อความ รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีม่วงเข้ม ด้านล่างมีลายไทยและลายประดิษฐ์พิมพ์ด้วยสีม่วงเข้ม องค์ประกอบทั้งหมดนี้พิมพ์บนลายไทย ลายพื้น และลายประดิษฐ์ซึ่งพิมพ์ด้วยสีเหลือง สีน้ำเงิน และสีชมพูอมม่วง และแถวตัวเลขอารบิก 500 ขนาดจิ๋วสีน้ำเงินรวมทั้งแถวตัวเลขอีกสองแถวซึ่งพิมพ์ในแนวตั้ง แถวแรกเป็นตัวเลขอารบิก 500 เรียงติดต่อกัน ส่วนแถวที่สองเป็นตัวเลขไทย ๕๐๐ สลับกับลายประจำยาม ซึ่งแถวตัวเลขทั้งสองนี้พิมพ์ด้วยหมึกพิมพ์พิเศษสีเหลือบเหลืองเบื้องซ้ายมุมบน มีบางส่วนของตัวเลขอารบิก 500 พิมพ์ในแนวตั้งด้วยสีน้ำตาลอ่อนและส่วนที่เหลือพิมพ์บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องกับแสงสว่างจะมองเห็นเป็นตัวเลขอารบิก 500 ที่สมบูรณ์ ถัดมาทางขวามีหมวดอักษรและเลขหมายไทยสีแดงพิมพ์บนลายประดิษฐ์ ลายไทย และลายพื้น ซึ่งพิมพ์ด้วยสีเหลือง สีม่วง และสีน้ำเงินรวมทั้งแถวตัวเลขอีกสองแถวซึ่งพิมพ์ในแนวตั้งด้วยหมึกพิมพ์พิเศษสีเหลือบเหลืองถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐๐มุมล่างมีลายประดิษฐ์สีทอง ภายในมีตัวเลขอารบิก 500 ซ่อนไว้ ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตรถัดมาทางขวามีลายดอกลอยสีเหลืองและสีน้ำเงิน บริเวณขอบธนบัตรด้านซ้ายมีแถวตัวเลขอารบิก500ขนาดจิ๋วสีม่วงเรียงติดต่อกันในแนวตั้ง อ่านได้ชัดเจนโดยใช้แว่นขยายเบื้องขวามุมบน มีตัวเลขอารบิก 500 พิมพ์ส่วนบนด้วยสีม่วงแดง พิมพ์ส่วนล่างด้วยสีม่วงเข้ม ถัดลงมามีข้อความ ห้าร้อยบาท พิมพ์ด้วยสีม่วงเข้มถัดลงมามีเส้นแนวนอนพิมพ์นูนด้วยสีม่วงเข้มเรียงลดหลั่นกันลงมาด้านล่างมีสัญลักษณ์แจ้งชนิดราคาสำหรับผู้มีความบกพร่องทางสายตาพิมพ์นูนเป็นรูปดอกไม้สีม่วงเข้ม๓ ดอก องค์ประกอบทั้งหมดนี้พิมพ์บนลายพันธุ์พฤกษาสีน้ำตาลอ่อนและสีม่วงอ่อนลายพื้นสีม่วงอ่อน ลายประดิษฐ์สีม่วง แถวตัวเลขอารบิก 500 ขนาดจิ๋วสีม่วงอ่อนและสีม่วงเรียงติดต่อกันในแนวเฉียงอ่านได้ชัดเจนโดยใช้แว่นขยาย และแถบฟอยล์สีเงินซึ่งผนึกไว้ตามแนวตั้งภายในมีตราสัญลักษณ์งานเฉลิมพระเกียรติ เนื่องในโอกาสมหามงคลเฉลิมพระชนมพรรษา ๘๐พรรษา ๕ ธันวาคม ๒๕๕๐ บริเวณตราสัญลักษณ์ฯ มีตัวเลขอารบิก 500 เมื่อพลิกเอียงธนบัตรจะเปลี่ยนเป็นตัวเลขไทย ๕๐๐ ใต้ตราสัญลักษณ์ฯ มีตัวเลขอารบิก 500 และมีแถวตัวเลขไทย ๕๐๐ขนาดจิ๋วสลับกับตัวเลขอารบิก 500ขนาดจิ๋วเรียงติดต่อกันในแนวโค้งองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาข. ด้านหลังตอนกลาง มีภาพพระบรมราชานุสาวรีย์พระบาทสมเด็จพระพุทธยอดฟ้าจุฬาโลกมหาราชพิมพ์ด้วยสีม่วงเข้มบนลายพื้นสีส้มด้านล่างของภาพพระบรมราชานุสาวรีย์เป็นลายกนกเปลวสีม่วงเข้มด้านซ้ายของภาพพระบรมราชานุสาวรีย์มีลายดอกไม้ร่วงสีส้มส่วนด้านขวามีภาพป้อมพระสุเมรุ พิมพ์ด้วยสีม่วงเข้มบนลายพื้นและลายประดิษฐ์สีส้มและสีม่วงอ่อนถัดขึ้นไปด้านบนมีลายซุ้มเรือนแก้วสีม่วงอมน้ำเงิน สีน้ำเงิน และสีแดงลายประดิษฐ์สีน้ำเงิน และแถวตัวเลขอารบิก 500 ขนาดจิ๋วสีแดงเรียงติดต่อกันในแนวตั้ง อ่านได้ชัดเจนโดยใช้แว่นขยายบริเวณขอบธนบัตรด้านบนและด้านล่างเป็นลายพื้นและลายประดิษฐ์ พิมพ์ด้วยสีม่วงอ่อนสีส้ม สีน้ำเงิน และสีชมพูอมม่วงเบื้องซ้ายมุมบน มีรูปพระครุฑพ่าห์สีแดง ขนปีกชั้นในสีแดงขนปีกชั้นนอกและขนหางสีน้ำเงิน ถัดมาทางขวามีข้อความ พระบาทสมเด็จพระพุทธยอดฟ้าจุฬาโลกมหาราช และ พ.ศ. ๒๓๒๕ - ๒๓๕๒ซึ่งเป็นปีเสด็จเถลิงถวัลยราชสมบัติและปีเสด็จสวรรคต พิมพ์ด้วยสีม่วงเข้มถัดลงมามีภาพวัดพระเชตุพนวิมลมังคลาราม พิมพ์ด้วยสีม่วงเข้มบนลายไทยและลายพื้นซึ่งพิมพ์ด้วยสีน้ำเงิน สีม่วงอ่อน และสีส้ม มุมล่างมีตัวเลขไทย ๕๐๐ พิมพ์ด้วยสีม่วงเข้มเบื้องขวามุมบน มีตัวเลขอารบิก 500 พิมพ์ด้วยสีม่วงเข้มบนลายพื้นสีม่วงอ่อนถัดไปทางขวามีบางส่วนของตัวเลขอารบิก 500 พิมพ์ในแนวตั้งด้วยสีแดงถัดลงมามีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐๐ใต้ลายน้ำเป็นลายไทยสีน้ำเงินและสีแดง และลายประดิษฐ์สีน้ำเงิน ด้านล่างมีข้อความ โทษฐานปลอมหรือแปลงธนบัตร คือจำคุกตลอดชีวิตหรือจำคุกอย่างสูงยี่สิบปีและปรับอย่างสูงสี่หมื่นบาท พิมพ์ด้วยสีน้ำเงินค. ลักษณะพิเศษเนื้อกระดาษสีม่วงอ่อนมีลายน้ำพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและลายน้ำตัวเลขไทย ๕๐๐ซึ่งมีความโปร่งแสงเป็นพิเศษมองเห็นได้ชัดเจนทั้งสองด้านเมื่อยกธนบัตรขึ้นส่องดูกับแสงสว่างในเนื้อกระดาษโรยเส้นใยเรืองแสง ซึ่งมองไม่เห็นด้วยแสงธรรมชาติแต่จะเห็นเรืองแสงเป็นสีเหลือง สีแดง และสีน้ำเงินภายใต้รังสีเหนือม่วงในเนื้อกระดาษฝังแถบสีทองซ่อนไว้ตามด้านกว้างของธนบัตรโดยมีบางส่วนของแถบสีทองปรากฏให้เห็นเป็นระยะที่ด้านหลังของธนบัตรและจะเปลี่ยนเป็นสีเขียว เมื่อเปลี่ยนมุมมองภายในแถบสีทองมีตัวเลขอารบิกและตัวอักษรไทยข้อความ 500บาท ขนาดเล็ก สามารถอ่านได้ทั้งสองด้านเมื่อยกธนบัตรขึ้นส่องดูกับแสงสว่างเมื่อพลิกธนบัตรขึ้นและลงจะเห็นรูปสี่เหลี่ยมขนาดเล็กสีทองเลื่อนไปมาระหว่างด้านซ้ายและด้านขวาและเปลี่ยนเป็นสีเขียวแถบฟอยล์สีเงินซึ่งผนึกไว้ตามแนวตั้งที่ด้านหน้าเบื้องขวาภายในมีตราสัญลักษณ์งานเฉลิมพระเกียรติ เนื่องในโอกาสมหามงคลเฉลิมพระชนมพรรษา ๘๐พรรษา ๕ ธันวาคม ๒๕๕๐ บริเวณตราสัญลักษณ์ฯ มีตัวเลขอารบิก 500 เมื่อพลิกเอียงธนบัตรจะเปลี่ยนเป็นตัวเลขไทย ๕๐๐ ใต้ตราสัญลักษณ์ฯ มีตัวเลขอารบิก 500 และมีแถวตัวเลขไทย ๕๐๐ ขนาดจิ๋วสลับกับตัวเลขอารบิก 500 ขนาดจิ๋วเรียงติดต่อกันในแนวโค้งองค์ประกอบทั้งหมดนี้จะเปลี่ยนสีสะท้อนแสงวาววับเมื่อพลิกธนบัตรไปมาเส้นนูนแนวนอนสีม่วงเข้มเรียงลดหลั่นกันลงมาที่ด้านหน้าเบื้องขวาเป็นเครื่องหมายสำหรับผู้มีความบกพร่องทางสายตาใช้สัมผัสนำไปสู่สัญลักษณ์แจ้งชนิดราคาที่ด้านล่างซึ่งพิมพ์นูนเป็นรูปดอกไม้สีม่วงเข้ม ๓ ดอก มาจากตัวอักษรโรมัน F ในอักษรเบรลล์ ซึ่งกำหนดให้เป็นสัญลักษณ์สำหรับธนบัตรชนิดราคา ๕๐๐ บาทตัวเลขอารบิก 500 ที่ด้านหน้าเบื้องซ้ายมุมบนพิมพ์แยกบางส่วนไว้บนด้านหน้าและบางส่วนไว้บนด้านหลังในตำแหน่งที่ต่อเนื่องกันเมื่อยกธนบัตรด้านหน้าขึ้นส่องดูกับแสงสว่างจะมองเห็นเป็นตัวเลขอารบิก 500 ที่สมบูรณ์ลายประดิษฐ์สีทองที่ด้านหน้าเบื้องซ้ายมุมล่าง ภายในมีตัวเลขอารบิก 500 ซ่อนไว้ซึ่งมองเห็นได้เมื่อเอียงธนบัตรเข้าหาแสงสว่างโดยมองผ่านจากมุมล่างซ้ายเข้าหากึ่งกลางธนบัตร เมื่อพลิกขอบล่างธนบัตรขึ้นจะเห็นลายประดิษฐ์สีทองเปลี่ยนเป็นสีเขียวแถวตัวเลขอารบิก 500 และแถวตัวเลขไทย ๕๐๐สลับกับลายประจำยามที่ด้านหน้าตอนกลางเบื้องซ้ายพิมพ์ในแนวตั้งด้วยหมึกพิมพ์พิเศษสีเหลือบเหลืองลายไทยและลายประดิษฐ์เฉพาะส่วนที่พิมพ์ด้วยสีเหลืองที่ด้านหน้าเบื้องซ้ายและรูปพระครุฑพ่าห์เฉพาะส่วนที่พิมพ์ด้วยสีแดงที่ด้านหลังเบื้องซ้ายมุมบนรวมทั้งตัวเลขอารบิก 500ซึ่งพิมพ์ในแนวตั้งด้วยสีแดงที่เบื้องขวามุมบน พิมพ์ด้วยหมึกพิมพ์พิเศษซึ่งจะเปลี่ยนเป็นสีส้มเรืองแสงภายใต้รังสีเหนือม่วงลายดอกลอยสีเหลืองและสีน้ำเงินที่ด้านหน้าบริเวณเบื้องซ้ายมุมล่างและลายไทยบางส่วนซึ่งพิมพ์ด้วยสีชมพูอมม่วงและสีน้ำเงินที่ตอนกลางธนบัตรพิมพ์ทับด้วยหมึกพิมพ์พิเศษซึ่งมองไม่เห็นในแสงธรรมชาติ แต่จะปรากฏลายดอกลอยรวมทั้งลายไทย และตัวเลขอารบิก 500 สีเหลืองอมเขียวเรืองแสงภายใต้รังสีเหนือม่วงหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีส้มเรืองแสงภายใต้รังสีเหนือม่วง๒. ขนาดธนบัตรกว้าง ๗๒ มิลลิเมตร ยาว ๑๕๖ มิลลิเมตรประกาศ ณ วันที่ ๒๗ ธันวาคม พ.ศ. ๒๕๕๖กิตติรัตน์ ณ ระนองรัฐมนตรีว่าการกระทรวงการคลังปริยานุช/ผู้จัดทำ๙มกราคม ๒๕๕๗อุษมล/ผู้ตรวจ๑๔มกราคม ๒๕๕๗ปิยะธิดา/ปรับปรุง๕ ตุลาคม ๒๕๖๑[๑] ราชกิจจานุเบกษาเล่ม ๑๓๑/ตอนพิเศษ ๒ ง/หน้า ๘/๗ มกราคม ๒๕๕๗